title: Ilesia de Sant Martín de Tours de Belchit
text: A ilesia de Sant Martín de Tours de Belchit ye una ilesia adedicada a Sant Martín de Tours y situada en o lugar viello de Belchit (Campo de Belchit, Aragón). Fue construita en as primeras decadas d'o sieglo XV, encara que dimpués, entre 1550 y 1560, fue reformada. Entre as reformas destacoron a elevación d'a nau, a construcción d'una galería superior, o cegamiento de bells vanos y l'apertura d'atros nuevos, asinas como a decoración exterior de l'abside. Amás en o sieglo XVIII s'enampló a nau con un trampo más a os pietz, se modificoron bellas capiellas laterals y se construyió a portalada molimental.
  
  Caracteristicas 
  En l'actualidat se troba en estau de ruina debiu a os efectos d'a Guerra Civil Espanyola mientres a batalla de Belchit y a o estau total d'albandono a o que s'ha visto chusmesa mientres as decadas posteriors. Tanto a ilesia como a torre tienen un basamento de piedra picada, encara que a resta d'a construcción ye feita en ladriello. Orichinalment se tractaba d'una ilesia gotico-mudéchar con abside poligonal y nau unica cubierta con vueltas de crucería, chusmesa a las devantditas ampliacions y reformas. A torre, adosada a o canto meridional d'a ilesia, tien planta quadrada y estructura d'alminar almuade con machón central.
  
  Exteriorment apareixe dividida en tres pisos. O primero a tamas presienta decoración mientres que en o segundo s'observan quantos motivos de tradición mudéchar como zig-zags, esquiniellas, rombos... D'atra man, o tercer piso, que cumpliba a función de cuerpo de campanas, estió lo más danyau por os bombardeyos, encara que se mantiene o chapistel piramidal como remate.
  
  Ha estau declarada Bien d'Intrés Cultural
  
  Referencias 
  
  Martín de Tours de Belchit
  Martín de Tours de Belchit
  Martín de Tours de Belchit
  Martín de Tours de Belchit
  Belchit
  Biens d'Intrés Cultural d'Aragón
  Ilesia de Sant Martín de Tours